Α4-0045/96

Ψήφισμα σχετικά με τα αποτελέσματα των εργασιών της Συνέλευση Ίσης Εκπροσώπησης ΑΚΕ-ΕΕ κατά το 1995

Το Ευρωπαϊκό Κοινοβούλιο,

- έχοντας υπόψη τα ψηφίσματα που ενέκρινε η ΑΚΕ-ΕΕ κατά τις συνεδριάσεις της στο Ντακάρ (Ιανουάριος-Φεβρουάριος 1995) ((ΕΕ C 245, της 21.09.1995 )) και στις Βρυξέλλες (Σεπτέμβριος 1995) ((ΑΡ/1615-1617-1618, 28.09.1995)),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Ανάπτυξης και Συνεργασίας

(Α4-0045/96),

Α. έχοντας υπόψη ότι ο δημοκρατικός χαρακτήρας της Συνέλευση Ίσης Εκπροσώπησης (ΣΙΕ) της προσδίδει πρωταρχικό ρόλο στον τομέα της εξέλιξης και ενίσχυσης των σχέσεων μεταξύ της Ευρωπαϊκής Ένωσης και των εταίρων της ΑΚΕ,

Β. υπενθυμίζοντας ότι το Ευρωπαϊκό Κοινοβούλιο προσδίδει τη μεγαλύτερη δυνατή σημασία στην αναπτυξιακή του πολιτική, και ιδίως στην εμβάθυνση της συνεργασίας ΑΚΕ-ΕΕ, καθώς και στην επικράτηση του σεβασμού των δικαιωμάτων του ανθρώπου και της ανθρώπινης αξιοπρέπειας ανά τον κόσμο,

Γ. έχοντας υπόψη ότι το 1995 αποτελεί σημαντικό στάδιο της συνεργασίας ΑΚΕ-ΕΕ με την ενδιάμεση αναθεώρηση της Σύμβασης Λομέ IV και τον προσδιορισμό της νέας χρηματοδότησής της για την περίοδο 1995-2000,

1. παρατηρεί, από τυπικής απόψεως, τη βελτίωση της ποιότητας των διαπραγματεύσεων που αφορούν την ενδιάμεση αναθεώρηση της Σύμβασης Λομέ IV και της συμφωνίας που επιτεύχθηκε για τον προσδιορισμό του 8ου Ευρωπαϊκού Ταμείου Ανάπτυξης[semigr ]

2. υπογραμμίζει ότι η ΣΙΕ, διατυπώνοντας κατά τα διάφορα διαπραγματευτικά στάδια εποικοδομητικές προτάσεις προς βελτίωση της αποτελεσματικότητας της Σύμβασης, συνέβαλε αποτελεσματικά και θετικά στην έκβαση των διαπραγματεύσεων[semigr ]

3. θεωρεί ιδίως ότι η απόφαση του Συμβουλίου Υπουργών ΑΚΕ-ΕΕ να επιτρέψει σε αντιπροσωπεία της ΣΙΕ να παραβρεθεί με καθεστώς παρατηρητή στις υπουργικές συνεδριάσεις διαπραγμάτευσης συνιστά δίκαιη αναγνώριση του θεμελιώδους ρόλου που διαδραματίζει όσον αφορά το διάλογο μεταξύ των εταίρων και την εμβάθυνση της συνεργασίας ΑΚΕ-ΕΕ[semigr ]

4. εκφράζει την έντονη ανησυχία του για το γεγονός ότι η συνολική χρηματοδότηση του 8ου ΕΤΑ αποδεικνύεται ανεπαρκής για την επίτευξη των στόχψν της συνεργασίας ΑΚΕ-ΕΕ[semigr ] τονίζει ιδίως ότι το ανωτέρω ποσό επ' ουδενί ανταποκρίνεται στα αντικειμενικά κριτήρια που είχε προτείνει η ΣΙΕ να ληφθούν υπόψη κατά τον προσδιορισμό του συνολικού ποσού[semigr ]

5. εκφράζει την ικανοποίησή του για τις ακατάπαυστες προσπάθειες της ΣΙΕ προκειμένου να συμβάλει στην προώθηση των δικαιωμάτων του ανθρώπου και της δημοκρατίας και στην αντιμετώπιση των σοβαρών διενέξεων που πλήττουν ορισμένες χώρες ΑΚΕ[semigr ]

6. θεωρεί σχετικά ότι η επιτόπια αποστολή αντιπροσωπειών της ΣΙΕ - όπως οι τρεις αποστολές που πραγματοποιήθηκαν το 1995 στο Μπουρουντί, στο Ζαΐρ, στη Ρουάντα, στο Σουδάν, στην Ερυθραία, στην Αιθιοπία και στο Μαλί - αποδείχθηκε αποτελεσματικό μέσο που συνέβαλε στον κατευνασμό των διενέξεων και στην ενίσχυση της αποτελεσματικότητας της συνεργασίας για τους ενδιαφερόμενους πληθυσμούς[semigr ]

7. καταδικάζει εκ νέου την πολιτική κατάσταση της Νιγηρίας[semigr ] εκφράζει τη λύπη του για το γεγονός ότι η ΣΙΕ δεν μπόρεσε να εκφρασθεί επί του θέματος αυτού κατά τη σύνοδό της στις Βρυξέλλες[semigr ]

8. πιστεύει ότι η αποστολή αντιπροσωπείας της ΣΙΕ στη χώρα αυτή μπορεί να συμβάλει ουσιαστικά στη διερεύνηση των οδών και μέσων που ενδέχεται να οδηγήσουν στη θετική εξέλιξη της κατάστασης και ζητεί, υπό τις συνθήκες αυτές, να εγκριθεί η άμεση μετάβαση αντιπροσωπείας στη Νιγηρία[semigr ]

9. εκφράζει την ικανοποίησή του για τη συμμετοχή - με καθεστώς παρατηρητή - κοινοβουλευτικής αντιπροσωπείας της Νότιας Αφρικής στις εργασίες της ΣΙΕ και τονίζει σχετικά τον εξέχοντα ρόλο που εξακολουθεί να διαδραματίζει η ΣΙΕ όσον αφορά τον προσδιορισμό των μελλοντικών σχέσεων μεταξύ της Νότιας Αφρικής, των εταίρων ΑΚΕ και της ΕΕ[semigr ] υπενθυμίζει σχετικά ότι η ΣΙΕ εκφράσθηκε σαφώς υπέρ της προσχώρησης της Νότιας Αφρικής στη Σύμβαση Λομέ[semigr ]

10. λαμβάνει υπόψη με ενδιαφέρον το σημαντικό ψήφισμα για τις υποδομές στις χώρες ΑΚΕ που ενέκρινε η ΣΙΕ στο πλαίσιο της γενικής της έκθεσης[semigr ]

11. τονίζει ότι οι βασικές υποδομές συνιστούν ουσιαστική προϋπόθεση για την οικονομική και κοινωνική ανάπτυξη των χωρών ΑΚΕ, ότι ο σχεδιασμός και η υλοποίησή τους πρέπει να πραγματοποιηθεί σε περιφερειακό πλαίσιο και προοπτική, ότι χρειάζεται να μεριμνούμε για να σέβονται οι υποδομές αυτές το περιβάλλον και να προσαρμόζονται στις ανάγκες και γνώσεις των πληθυσμών που θα τις χρησιμοποιήσουν, και ότι πρέπει απαραιτήτως να υλοποιηθούν οι μηχανισμοί που θα εξασφαλίζουν τη μόνιμη συντήρησή τους[semigr ]

12. τονίζει ιδίως την ανάγκη, σε περιπτώσεις καταστροφών που πλήττουν τις χώρες ΑΚΕ, να θεσπισθεί, παράλληλα με τις απαραίτητες ενέργειες όσον αφορά την ανθρωπιστική και επείγουσα βοήθεια, η παροχή βοήθειας για αποκατάσταση που να συμπεριλαμβάνει ειδικές ενέργειες για την ανοικοδόμηση των υποδομών[semigr ]

13. εκφράζει την ικανοποίησή του για το γεγονός ότι αναγνωρίζεται όλο και περισσότερο η επείγουσα ανάγκη να αναληφθούν ενέργειες στον τομέα του ιού του AIDS, δεδομένης της διάδοσης της επιδημίας αυτής και της σχέσης της που έχει διαπιστωθεί με καταστάσεις φτώχειας, και υπογραμμίζει την ανάγκη να προωθηθεί γενική πολιτική παιδείας, και κατά συνέπεια πρόληψης, στον τομέα της υγείας[semigr ]

14. απευθύνει εκ νέου επείγουσα έκκληση προς την Ε.Ε. να απαγορεύσει την κατασκευή, πώληση και αποθήκευση ναρκών ξηράς κατά του προσωπικού, να καταστρέψει τα υπάρχοντα αποθέματα στην επικράτειά της και υποστηρίζει το αίτημα δημιουργίας ειδικού ταμείου για την περαιτέρω χρηματοδότηση της ναρκοσυλλογής και της αποκατάστασης και αποζημίωσης των θυμάτων[semigr ] ζητεί επίσης να δημιουργηθεί ταχέως ειδικό κονδύλιο στον προϋπολογισμό της Ε.Ε., με στόχο τη χρηματοδότηση προγραμμάτων των ΜΚΟ, η οποία έχει πραγματοποιηθεί μέχρι τούδε από διάφορες θέσεις του προϋπολογισμού - σε όλες τις χώρες που υποφέρουν από τη χρησιμοποίηση ναρκών[semigr ]

15. εύχεται να ασχοληθεί μελλοντικά η ΣΙΕ περισσότερο με τα προβλήματα που σχετίζονται με την παραγωγή και κατανάλωση ναρκωτικών σε ορισμένες χώρες ΑΚΕ[semigr ]

16. επιθυμεί, οι πολιτικές κρίσεις και κίνδυνοι που υπάρχουν σε ορισμένες χώρες ΑΚΕ, να μη συνεπάγονται συστηματικά ως ένδειξη αποδοκιμασίας εκ μέρους των Ευρωπαίων εταίρων το πάγωμα της κοινοτικής βοήθειας, με κίνδυνο να εντείνονται οι δυσχέρειες που αντιμετωπίζουν οι πληθυσμοί[semigr ]

17. λαμβάνει υπόψη τις σημαντικές συζητήσεις και τα συμπεράσματα της ΣΙΕ όσον αφορά τα αποτελέσματα - και την εφαρμογή στο πλαίσιο της συνεργασίας ΑΚΕ-ΕΕ - των μεγάλων διεθνών Διασκέψεων, όπως η Διάσκεψη του Καΐρου για τον πληθυσμό και την ανάπτυξη, η Παγκόσμια Διάσκεψη του Πεκίνου για τις γυναίκες και η Κοινωνική Διάσκεψη της Κοπεγχάγης[semigr ]

18. αναμένει με ενδιαφέρον τα πορίσματα των τριών ομάδων εργασίας της ΣΙΕ για τα θέματα της βιομηχανικοποίησης, των προσφύγων και εκτοπισμένων και της αστικής ανάπτυξης[semigr ] υπογραμμίζει ότι η ΣΙΕ μπορεί να συμβάλει σημαντικά στους τρεις θεμελιώδεις αυτούς τομείς της συνεργασίας ΑΚΕ-ΕΕ[semigr ]

19. τονίζει τη σημασία της σύστασης μιας επιτροπής που θα παρακολουθεί τις αλιευτικές συμφωνίες ΑΚΕ-ΕΕ και χαίρεται για το ενδιαφέρον που δείχνει η Συνέλευση Ίσης Εκπροσώπησης για την αποτίμηση των πολιτικών της[semigr ]

20. υπογραμμίζει τη σημαντική αύξηση του αριθμού των ερωτήσεων που υποβλήθηκαν στο Συμβούλιο και την Επιτροπή κατά τις δύο τελευταίες συνόδους και, κατά συνέπεια, το σημαντικό χρόνο που απαιτείται γι' αυτό, καθώς και τον αυξημένο αριθμό ψηφισμάτων που υποβάλλονται, συζητούνται και εγκρίνονται από τη ΣΙΕ[semigr ]

21. θεωρεί ότι εξαιτίας της κατάστασης αυτής η ΣΙΕ πρέπει να μελετήσει σε βάθος το θέμα των μεθόδων εργασίας της καθώς και της επίπτωσης του μηνύματος που επιθυμεί να στείλει στα άλλα όργανα αλλά και στην κοινή γνώμη των χωρών ΑΚΕ και της ΕΕ[semigr ]

22. θεωρεί ότι φαίνεται απαραίτητο για τη μεγαλύτερη αποτελεσματικότητα της ΣΙΕ να επικεντρωθούν σαφέστερα οι δραστηριότητές της βάσει προτεραιοτήτων που θα προσδιορίσει η ίδια, χωρίς ωστόσο να περιορισθεί η ελευθερία των μελών της ΣΙΕ να θίγουν ζητήματα που θεωρούν σημαντικά[semigr ]

23. διαπιστώνει με ικανοποίηση το μέγεθος της κοινοβουλευτικής εκπροσώπησης των αντιπροσωπειών ΑΚΕ, γεγονός που ενισχύει το δημοκρατικό χαρακτήρα του Οργάνου, το κύρος του και τη νομιμότητά του και αντικατοπτρίζει την αυξανόμενη δέσμευση των χωρών ΑΚΕ στην οδό της δημοκρατίας[semigr ]

24. επαναλαμβάνει το αίτημά του να αναγνωρισθεί η θεσμική αυτονομία της ΣΙΕ και, κατά συνέπεια, η οικονομική της αυτονομία μεταβιβάζοντας την ευθύνη για τη διαχείρισή της στα όργανα που προβλέπει ο κανονισμός της στο πλαίσιο των δημοσιονομικών πόρων της ΕΕ[semigr ] θεωρεί ότι η αυτονομία αυτή θα της επέτρεπε να διεκπεραιώνει τα καθήκοντά της κατά τρόπο υπεύθυνο και αποτελεσματικότερο[semigr ]

25. αναθέτει στον Πρόεδρό του να διαβιβάσει το παρόν ψήφισμα στο Συμβούλιο Υπουργών ΑΚΕ-ΕΕ, στα κοινοβούλια των κρατών μελών της ΕΕ, στην Επιτροπή Πρέσβεων ΑΚΕ και στην Ευρωπαϊκή Επιτροπή.